રવિવારે તુર્કીમાં યોજાયેલી રાષ્ટ્રપતિની ચૂંટણીમાં 52 ટકા મત સાથે રેચેપ તૈય્યપ અર્દોઆન ફરી એક વખત તુર્કીની શાસનધૂરા સંભાળશે. જોકે, તેઓ 'બોસ' કે 'સર'થી ખૂબ જ વધુ તાકતવર બની રહેશે.

એટલું જ નહીં તુર્કીના ઇતિહાસમાં આ ઇસ્લામવાદી નેતા બીજા સૌથી તાકતવર નેતા બની ગયા છે. હજુ પણ તુર્કીના સ્થાપક મુસ્તફા કમાલ અતાતુર્ક એટલે કે મુસ્તફા કમાલ પાશા સૌથી લોકપ્રિય નેતા છે. 

અર્દોઆનથી ઉપર કોઈ નહીં 

ચૂંટણી પરિણામોમાં અર્દોઆનનો વિજય થયો, પરંતુ તેના મૂળિયા 2017માં જ નખાઈ ગયા હતા. એ સમયે થયેલા જનમત સંગ્રહમાં અગાઉ વડા પ્રધાન પાસે રહેલી સત્તાઓ રાષ્ટ્રપતિને આપવામાં આવી હતી.  

હવે તુર્કીમાં વડા પ્રધાનનું પદ નાબુદ કરી દેવામાં આવ્યું છે અને તેની પાસે રહેલી તમામ શક્તિઓ રાષ્ટ્રપતિને સોંપવામાં આવી છે. 

અર્દોઆન એકલા હાથે વરિષ્ઠ અધિકારીઓથી માંડીને પ્રધાનો, જજો તથા ઉપ-રાષ્ટ્રપતિની નિમણૂક કરશે. 

અર્દોઆન તુર્કીના ન્યાયતંત્રની કાર્યપદ્ધતિમાં દખલ કરી શકશે, દેશનું બજેટ તૈયાર કરશે. 2016માં તુર્કીની સેનાએ બળવાનો નિષ્ફળ પ્રયાસ કર્યો હતો. 

એ સમયે દેશમાં કટોકટી લાદવામાં આવી હતી. હવે, અર્દોઆને નિર્ણય કરવાનો છે કે કટોકટી ઉઠાવી લેવી કે ચાલુ રાખવી. 

વ્યાપક અધિકારોની સાથે તુર્કીમાં એવી કોઈ સત્તા કે વ્યક્તિ નહીં રહે કે જે અર્દોઆનના નિર્ણયોની સમીક્ષા કરી શકે. 

નવા બંધારણ મુજબ, અર્દોઆન માત્ર પાંચ વર્ષ માટે દેશના સર્વસત્તાધીશ નહીં હોય. તેઓ ઇચ્છે તો 2023 અને પછી 2028ની ચૂંટણી પણ લડી શકશે. હાલમાં તેમની ઉંમર 64 વર્ષની છે. 

ઇમિગ્રન્ટનો દીકરો સૌથી તાકતવર નેતા 

અર્દોઆનના પિતા જોર્જિયાથી આવીને તુર્કીમાં વસ્યા હતા. આજે તેમનો દીકરો તુર્કીનો સૌથી શક્તિશાળી શખ્સ બની ગયો છે. 

અહીં સુધી પહોંચવા માટે અર્દોઆને લાંબી સફર ખેડી છે તથા અનેક તડકીછાંયડી જોઈ છે. અર્દોઆનનો જન્મ કાસિમપાસામાં થયો હતો, પરંતુ તેમનો ઉછેર કાલા સાગર પાસે થયો હતો. 

તુર્કીમાં ઇસ્લામિક આંદોલન સમયે અર્દોઆનને પ્રસિદ્ધિ મળી. સત્તાના શિખર સુધી પહોંચતા પહેલાં અર્દોઆને જેલજાત્રા પણ કરી હતી. 

તમે આ વાંચ્યું કે નહીં?

11 વર્ષ સુધી અર્દોઆન તુર્કીના વડા પ્રધાનપદ પર રહ્યા. આ ગાળા દરમિયાન તેમને પદ પરથી હટાવવા માટે અનેક હિંસક પ્રયાસ થયા, પરંતુ અર્દોઆને તેનો સફળતાપૂર્વક સામનો કર્યો. 

ગત પંદર વર્ષ દરમિયાન અર્દોઆને 14 ચૂંટણીનો (ધારાસભી છ, ત્રણ જનમત સંગ્રહ, ત્રણ સ્થાનિક તથા બે રાષ્ટ્રપતિ) સામનો કર્યો અને તેમાં... \n\nમને ઉપરના લેખ માટે સારું શીર્ષક આપો.
એક પ્રવાસીનો દીકરો બન્યો તુર્કીનો સૌથી તાકતવર નેતા